**Ziua stropitului**

*Artangel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Merg băieții pe la fete

Cu parfum să le stropească,

Beau rachiu, nu să se-mbete,

Ci să stea să mai vorbească.

Când băiatul scoate sticla

De parfum și o stropește,

S-a și descifrat enigma,

Cine pe cine iubește!

Se înțeleg doar din priviri

Și cu zâmbetul pe buze...

Când se nasc marile iubiri,

Îngerii-s doar călăuze!

Dar mereu fata-și alege

Dintre cei mai frumoși feciori

Și-apoi roadele-și culege,

Când peste ani o trec fiori!